钦定古今图书集成/明伦汇编/官常典/第615卷 > 洪遵
## 钦定古今图书集成/明伦汇编/官常典/第615卷 > 洪遵

按《宋史》本传：“遵字景严，皓仲子也。历徽猷阁直学士，
提举太平兴国宫。二十一年，金主完颜亮命其尚书
苏保衡由海道窥二浙，朝廷以浙西副总管李宝御
之。宝驻兵平江，守臣朱翌素与宝异，朝议以遵尝荐
宝，乃命遵知平江。及宝以舟师𢭏胶西，凡资粮器械、
舟楫皆遵供亿。宝成功而归，遵之助为多。车驾幸金”
陵，禁卫士丐索无艺，他郡随与不餍。至吴，乃相告曰：
“内翰在此，汝毋复然。”先是，朝廷虑商舶为贼得，悉拘
入官，既而不返，并海县团萃巨舰及募水手、民兵，皆
絷留未得去。遵因对论之，以船还商，而听水手自便，
吴人德之。孝宗即位，拜翰林学士承旨兼侍读。